# **DECIZIA ETAPEI DE ÎNCADRARE**

## Nr. din ..........

## PROIECT

Ca urmare a solicitării de emitere a acordului de mediu adresate de **Fodoca Florin-Flavius pentru locatarii str. Luncii şi Deleni**, cu domiciliul jud. Sălaj, municipiul Zalău, str. Gheorghe Doja, nr. 87, bl. D109, ap. 13, , înregistrată la APM Salaj cu nr. 1580/16.03.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.04.2018, că proiectul: **„Extindere reţea alimentare cu apă, str. Luncii – Deleni, L=985 m”*,*** propus a fi amplasat în jud. Sălaj, municipiul Zalău, străzile Luncii şi Deleni, ***nu se supune evaluării impactului asupra mediului şi******nu se supune evaluării adecvate****.*

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto şi pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

 b) Caracteristicile proiectului:

 b1) mărimea proiectului: prin proiect se propune extinderea reţelei de apă pentru alimentarea cu apă a imobilelelor situate pe străzile Luncii şi Deleni.

 Reţeaua de alimentare cu apă nou proiectată se va amplasa în afara carosabilului, pe partea stângă, mergând în sensul de ieşire de pe str. Luncii şi str. Deleni din loc. Zalău. Reţeaua se va realiza din PEHD în lungime totală de L=985 m şi diametrul de Dn=63 mm. Conducta de alimentare cu apă nou proiectată se racordează la conducta existentă de PEHD 90 mm printr-o mufă electosudabilă din reteaua existentă în căminul existent.

Se va executa o subtraversare prin foraj PE Dn=63 mm, L=7 ml, imediat după ieşirea reţei proiectate din cămin. Traseul este liniar pe partea dreaptă a carosabilui. Din această reţea liniară se va executa branşarea beneficiarilor, locatarii străzii Luncii şi Deleni.

Imediat după subtraversarea reţelei proiectate se va monta un cot de elctrofuziune şi se va schimba direcţia traseului reţelei proiectate.

După subtraversarea reţelei proiectate, la o distantă de 45 ml, unde este un pârâu, se va monta o reţea aeriană PE Dn= 63 mm, L=9 ml, care va fi izolată cu vată minerală şi ţeavă PVC Dn=160 mm şi suspendată pe grinda din beton a pârâului cu corniere metalice.

b2) cumularea cu alte proiecte: nu este cazul.

b3) utilizarea resurselor naturale: nu este cazul.

b4) evacuarea apelor uzate: nu este cazul.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- lucrări necesare organizării de şantier: pentru organizarea de şantier se impune executarea unor lucrări pregătitoare şi asigurarea mijloacelor materiale şi umane..

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: se vor respecta prevederile legislaţiei specifice în domeniul protecţiei mediului, OUG nr. 195/2005 privind protecţia mediului aprobată prin Legea nr. 265/2006 cu modificările şi completările ulterioare.

c) Localizarea proiectului:

c1) utilizarea existentă a terenului: conform certificatului de urbanism nr. 94 din 30.01.2018 emis de Primăria municipiului Zalău, imobilul este constituit din teren domeniu public şi este situat în intravilanul loc. Zalău.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. nr. 119/2004, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Pentru obţinerea autorizaţiei de construire se vor obţine actele/avizele stabilite in certificatul de urbanism, precum şi cele solicitate la şedinţa CAT din 03.04.2018:

* Notificare SGA Sălaj,
* Notificare DSP Sălaj.

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

cons. Anca Groșan